 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2022. gada 24. maijā Nr.275** (protokols Nr. 12, 13. p.)

**Par nekustamā īpašuma J.Ramaņa iela 1A, Biksēre, Sarkaņu pagasts, Madonas novads, atsavināšanu**

Ar Madonas novada pašvaldības 26.08.2021. domes lēmumu Nr.156 (protokols Nr.8, 35.p.), tika nolemts nodot atsavināšanai pašvaldībai piederošo nekustamo īpašumu Veikals, Biksēre, Sarkaņu pagasts, ar kadastra numuru 7090 004 0258 un kopējo platību 2846 m2, pārdodot to par nosacīto cenu ēku īpašniekam SIA “Madonas ceļu būves SIA”.

Ar Madonas novada būvvaldes 17.01.2022. lēmumu Nr.14 (protokols Nr.2, 13.p.) nolemts nekustamajam īpašumam ar kadastra numuru 7090 004 0258 likvidēt nosaukumu “Veikals”, kas atrodas Biksērē, Sarkaņu pagastā, Madonas novadā, un atstāt adresi J.Ramaņa iela 1A, Biksēre, Sarkaņu pagasts, Madonas novads.

Ir veikta īpašuma novērtēšana. Atbilstoši sertificēta vērtētāja SIA „Liniko” (Latvijas Īpašumu Vērtētāju asociācijas profesionālās kvalifikācijas sertifikāts Nr.131) 2022.gada 1.aprīļa novērtējumam, nekustamā īpašuma tirgus vērtība noteikta – EUR 4 600,00 (*četri tūkstoši seši simti euro, 00 centi*).

Saskaņā ar likuma “Par pašvaldībām” 14.panta pirmās daļas 2.punktu *Pildot savas funkcijas, pašvaldībām likumā noteiktajā kārtībā ir tiesības: iegūt un atsavināt kustamo un nekustamo mantu, privatizēt pašvaldību īpašuma objektus, slēgt darījumus, kā arī veikt citas privāttiesiska rakstura darbības*, 21.panta pirmās daļas 17.punktu *Dome var izskatīt jebkuru jautājumu, kas ir attiecīgās pašvaldības pārziņā, turklāt tikai dome var: lemt par pašvaldības nekustamā īpašuma atsavināšanu, ieķīlāšanu vai privatizēšanu, kā arī par nekustamās mantas iegūšanu pašvaldības īpašumā.*

Saskaņā ar Publiskas personas mantas atsavināšanas likuma 4.panta pirmo daļu [..] *Atvasinātas publiskas personas mantas atsavināšanu var ierosināt, ja tā nav nepieciešama attiecīgai atvasinātai publiskai personai vai tās iestādēm to funkciju nodrošināšanai*, 4.panta ceturtās daļas 3.punktu *Atsevišķos gadījumos publiskas personas nekustamā īpašuma atsavināšanu var ierosināt*  *zemesgrāmatā ierakstītas ēkas (būves) īpašnieks vai visi kopīpašnieki, ja viņi vēlas nopirkt zemesgabalu, uz kura atrodas ēka (būve),*  5.panta pirmo daļu *Atļauju atsavināt atvasinātu publisku personu nekustamo īpašumu dod attiecīgās atvasinātās publiskās personas lēmējinstitūcija*, 37.panta pirmās daļas 4.punktu *nekustamo īpašumu iegūst šā likuma* [*4.panta*](https://likumi.lv/ta/id/68490#p4) *ceturtajā daļā minētā persona. Šajā gadījumā pārdošanas cena ir vienāda ar nosacīto cenu (*[*8.pants*](https://likumi.lv/ta/id/68490#p8)*).*

Pamatojoties uz likuma “Par pašvaldībām” 14.panta pirmās daļas 2.punktu, 21.panta pirmās daļas 17.puntku, Publiskas personas mantas atsavināšanas likuma 4.panta pirmo daļu, 4.panta ceturtās daļas 3.p., 5.panta pirmo daļu un 37.panta pirmās daļas 4.punktu, ņemot vērā 17.05.2022. Uzņēmējdarbības, teritoriālo un vides jautājumu komitejas un 24.05.2022. Finanšu un attīstības komitejas atzinumu, **atklāti balsojot: PAR – 16** (Agris Lungevičs, Aigars Šķēls, Aivis Masaļskis, Andris Dombrovskis, Artūrs Čačka, Artūrs Grandāns, Gatis Teilis, Gunārs Ikaunieks, Iveta Peilāne, Kaspars Udrass, Māris Olte, Rūdolfs Preiss, Sandra Maksimova, Valda Kļaviņa, Vita Robalte, Zigfrīds Gora), **PRET – NAV**, **ATTURAS – NAV**,Madonas novada pašvaldības dome **NOLEMJ:**

1. Atsavināt nekustamo īpašumu J.Ramaņa iela 1A, Biksēre, Sarkaņu pagasts, Madonas novads, ar kadastra Nr.7090 004 0258 2846 m2 platībā, to pārdodot par nosacīto cenu ēku īpašniekam SIA “Madonas ceļu būves SIA”.
2. Noteikt nekustamā īpašuma nosacīto cenu EUR 4 600,00 (*četri tūkstoši* *seši simti euro, 00 centi*)
3. Noteikt, ka pirkuma maksa ir veicama 100% apmērā pirms līgums noslēgšanas vai veicams pirkums uz nomaksu, paredzot pirmo iemaksu ne mazāku par 10% no pirkuma maksas un pirkuma maksas atliktā maksājuma nomaksas termiņu līdz 5 gadiem.
4. Nekustamā īpašuma pārvaldības un teritoriālās plānošanas nodaļai nosūtīt SIA “Madonas ceļu būves SIA” nekustamā īpašuma J.Ramaņa 1A, Biksēre, Sarkaņu pagastā, Madonas novadā, atsavināšanas paziņojumu normatīvajos aktos noteiktajā kārtībā.

*Saskaņā ar Administratīvā procesa likuma 188.panta pirmo daļu, lēmumu var pārsūdzēt viena mēneša laikā no lēmuma spēkā stāšanās dienas Administratīvajā rajona tiesā.*

*Saskaņā ar Administratīvā procesa likuma 70.panta pirmo daļu, lēmums stājas spēkā ar brīdi, kad tas paziņots adresātam.*

Domes priekšsēdētājs A.Lungevičs

*Čačka 28080793*